 Jenesis 15  Mgbe ihe ndị a gasịrị, okwu Jehova ruru Ebram ntị nọhụụ, sị: Atụla egwu, Ebram. Abụụrụ m gị ọta. Ụgwọ ọrụ gị ga-adị nnọọ ukwuu.Ebram wee sị: Ọkaakaa Onyenwe anyị Jehova, gịnị ka ị ga-enye m, ebe ọ bụ na amụtaghị m nwa, onye ga-eketa ụlọ m bụ Elịiza, onye Damaskọs?Ebram kwukwara, sị: Lee! Ọ dịghị mkpụrụ i nyere m, lee! ọ bụkwa nwa ụlọ m ga-anọchi m dị ka onye nketa.Ma, lee! Jehova gwara ya okwu ndị a, sị: Nwoke a agaghị anọchi gị dị ka onye nketa, kama ọ bụ onye ga-esi nahụ gị pụta ga-anọchi gị dị ka onye nketa.O wee kpọpụta ya nèzí wee sị: Biko, lelie anya neluigwe gụọ kpakpando ndị a ọnụ, ma ọ bụrụ na i nwere ike ịgụta ha. O wee gaa nihu ịsị ya: Otú a ka mkpụrụ gị ga-adị.O wee nwee okwukwe nebe Jehova nọ; o wee gụọrọ ya nke ahụ dị ka ezi omume.Ọ gwakwara ya, sị: Abụ m Jehova, onye kpọpụtara gị nobodo Ọọ nke ndị Kaldia ka m wee nye gị ala a ka ọ ghọọ nke gị.O wee sị: Ọkaakaa Onyenwe anyị Jehova, gịnị ka m ga-eji mara na m ga-ewere ya ka ọ ghọọ nke m?O wee sị ya: Wetara m nwa ehi gbara afọ atọ na nne ewu gbara afọ atọ na ebule gbara afọ atọ na nduru na nwa kpalakwukwu.O wee weta ihe ndị a ma bọwaa ha abụọ abụọ wee debe akụkụ ha nke ọ bụla ka ha chee ibe ha ihu, ma ọ bọghị nnụnụ ndị ahụ abọ.Nnụnụ ndị na-eri anụ wee malite ibekwasị nozu anụ ndị ahụ, ma Ebram nọ na-achụpụ ha.Mgbe nwa oge gasịrị, anyanwụ chọwara ịda, oké ụra wee buru Ebram, ma, lee! oké ọchịchịrị na-emenye ụjọ kpuchiri ya.O wee malite ịsị Ebram: Ka o doo gị anya na mkpụrụ gị ga-abụ ndị mbịarambịa nala na-abụghị nke ha, ha ga-agbakwara ha ohu, ndị a ga-emekpakwa ha ahụ ruo narị afọ anọ.Ma m ga-ekpe mba ha ga-agbara ohu ikpe, e mesịakwa, ha ga-eburu ọtụtụ akụ pụọ.Ma gị onwe gị, ị ga-agakwuru nna nna gị hà nudo; a ga-elikwa gị mgbe i meworo ezigbo agadi.Ma nọgbọ nke anọ, ha ga-alọghachi nebe a, nihi na njehie ndị Amọraịt ezubeghị.Ugbu a, anyanwụ adawala, oké ọchịchịrị wee gbaa, ma, lee! oké ọkụ na-akwụ anwụrụ na ọwa ọkụ na-enwu enwu gafere nagbata anụ ndị ahụ.Nụbọchị ahụ, Jehova na Ebram gbara ndụ, o wee sị: Ọ bụ mkpụrụ gị ka m ga-enye ala a, malite nosimiri Ijipt ruo nosimiri ukwu, bụ osimiri Yufretis:ndị Kenaịt na ndị Kenizaịt na ndị Kadmọnaịtna ndị Het na ndị Perizaịt na ndị Refeyimna ndị Amọraịt na ndị Ke na ndị Gegash nakwa ndị Jibọs. 